**ROKIŠKIO RAJONO SAVIVALDYBĖS ADMINISTRACIJOS DIREKTORIUS**

**ĮSAKYMAS**

**DĖL ROKIŠKIO RAJONO SAVIVALDYBĖS ADMINISTRACIJOS NELAIMINGŲ ATSITIKIMŲ DARBE TYRIMŲ KOMISIJOS SUDARYMO**

2024 m. liepos 8 d. Nr. AV-413

Rokiškis

Vadovaudamasis [Lietuvos Respublikos darbuotojų saugos ir sveikatos įstatymo](https://www.infolex.lt/ta/45402) 44 straipsnio 2dalimi ir Lietuvos Respublikos Vyriausybės nutarimo Nr. 1118 „Dėl nelaimingų atsitikimų darbe tyrimo ir apskaitos nuostatų patvirtinimo“ 14 ir 27 punktais:

1. S u d a r a u nuolat veikiančią Rokiškio rajono savivaldybės administracijos komisiją nelaimingiems atsitikimams darbe tirti:

Rita Danienė – Turto valdymo ir ūkio skyriaus vyriausioji specialistė (ūkiui), darbdavio atstovė;

Evelina Grėbliauskienė – Savivaldybės gydytoja (vyriausioji specialistė), darbdavio atstovė;

Algirdas Cegelskas – Architektūros ir paveldosaugos skyriaus vyriausiasis inžinierius, darbuotojų atstovas saugai ir sveikatai;

Dalia Janulienė – Rokiškio kaimiškosios seniūnijos seniūnė, darbuotojų atstovė saugai ir sveikatai.

2. P a v e d u komisijai per 10 darbo dienų nuo darbuotojo pranešimo gavimo dienos surašyti nelaimingo atsitikimo darbe aktą ir pateikti susipažinti savivaldybės administracijos direktoriui.

3. P r i p a ž į s t u netekusiu galios Rokiškio rajono savivaldybės administracijos direktoriaus 2022 m. balandžio 11 d. Nr. įsakymą Nr. AV-360 ,,Dėl nelaimingų atsitikimų darbe tyrimų komisijos sudarymo“.

Įsakymas per vieną mėnesį gali būti skundžiamas Lietuvos administracinių ginčų komisijos Panevėžio apygardos skyriui (Respublikos g. 62, Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka.

Jaunimo reikalų koordinatorius (vyriausiasis specialistas),

vykdantis administracijos direktoriaus pareigas Gediminas Kriovė

Rita Danienė